पुतला दहन के साथ आंदोलन का शंखनाद ः बोनस नहीं मिलने पर यूनियन और इसके नेताओं की खलबलाहट काफी तेज हो गयी है। विभिन्न मजदूर संगठनों के नेताओं की इस मामले में तरह-तरह की बयानबाजी के साथ ही प्रबंधन के खिलाफ आंदोलन का भी शंखनाद कर दिया गया है। जय झारखंड मजदूर समाज की ओर से आज शाम नया मोड़ में प्रबंधन का पुतला दहन किया गया। संगठन के महामंत्री बीके चौधरी ने इसके लिये एनजेसीएस नेताओं के कथित रवैये को भी दोषी करार दिया है। उन्होंने कहा कि दुर्गापूजा से पहले अगर बोनस नहीं मिला तो इस्पातकर्मी और ठीका श्रमिक प्लांट का चक्का जाम कर देंगे।